钦定古今图书集成/理学汇编/文学典/第244卷 > 《杨慎词品》 > 《小秦王》
## 钦定古今图书集成/理学汇编/文学典/第244卷 > 《杨慎词品》 > 《小秦王》

唐人绝句多作乐府歌，而七言绝句随名变腔，如《水
调歌头》《春莺转胡州》《小秦王》《三台》《清平调》《阳关雨淋
铃》皆是七言绝句，而异其名，其腔调不可考矣。予爱
《小秦王》三首，其一云：“雁门山上雁初飞，马邑阑中马
正肥。陌上朝来逢驿骑，殷勤南北送征衣。”其二云：“柳
条金嫩不胜鸦，青粉墙头道韫家。燕子不来春寂寞，
小窗和雨梦梨花。”其三云：“十指纤纤玉笋红，雁行轻
度翠弦中。分明自说长城苦，水咽云寒一夜风。”第一
首，妓女盛小丛作。后二首，无名氏。